Tamiɣli ɣef tmacahut d uwadem sserwayent), yessefk ɣef twaculin ad d-lhunt d lecɣal-nsent ɣef teɣzi n wussan, asedhu d westeԑfu d win i zemren ad t-id-jebren wuḍan deg umḍal n tmucuha».4 Ɣef waya, timucuha tawint-id deg yiḍ imi ttagaden d-acu ara aten-yaɣen, imeqranen n zik qqaren-d win ad yalsen tamachutdeg wass ad yeԑuẓeg, neɣ ad yeɣli ucebub-is,neɣ ad yedderɣel.Anect-agi d ayen ttwalin kan zik, ma di tama nniḍ ad naf imyura ɣur-sen tamuɣli nniḍen ɣef temsalt-agi n tmacahut, nnan-d belli ttawint-id deg yiḍ imi deg yiḍ istufan, deg wass mkkul wa yelhad deg ccuɣl-is ur stufan ara i tmucuha, maca deg yiḍ ttnejmaԑen-d akk wayet wexxam ɣer lkanun d tagniti wakken ad d-awin timucuha.